open-index/open-wikipedia-markdown huggingface dataset:
Tamagaki

**Tamagaki** — sintoizmda ibodatxona atrofini o‘rab turuvchi tashqi devorga nisbatan aytiladi. Qadimda sintoistlar tamagakini qurishda shoh-shabbalardan foydalanishgan bo‘lishsa, bugungi kunga kelib, tamagaki qurilishida yogʻoch, tosh va hattoki betondan ham foydalanilmoqda. Ibodatxona devorlari qurilish uslubi va materiallariga qarab turlicha nomlanishi mumkin. Odatda, bunday devorlar taxta, yog‘och va xodadan qurilgan. Sintoizm ibodatxonasida ikki xil devor bor. Birinchisi, mizugaki (muqaddas to‘siq) deb nomlansa, ikkinchisi, agaraki (qo‘pol devor) deb nomlanadi. Mizugaki ichki devor hisoblanadi. Tashqi devor „agaraki“ deb ataladi.
## Manbalar

## Adabiyotlar
*
Tanax

**Tanax** (xristianlarda „Qadimgi axd“) — yahudiylik bibliyasiga nisbatan o‘rta asrlarda muomalaga kirgan atama. U o‘zida „Tora“ („Tavrot“), „Naviim“ („Payg‘ambarlar“) va „Ketuvim“ („Kitoblar“)dan iborat uch bo‘lim jamlagan. „Tanax“ nomi esa, mazkur kitoblarning ibroniycha bosh harflarining qo‘shilishidan hosil bo‘lgan. U „Kitve kodesh“ („Muqaddas kitoblar“) deb ham yuritiladi.
## Manbalar

## Adabiyotlar
*
Ismoil al-Magʻkoniy

** (Abu Ali) Ismoil ibn Imron ibn Muso ibn Bistom al-Mag‘koniy as-Sug‘diy** (hijriy 380-yil (milodiy 999-yil)dan oldin vafot etgan) — samarqandlik fozil, olim, faqih hamda arab tili bilimdoni bo‘lgan. U ulamolardan, ulamolar hamundan hadis rivoyat qilganlar.

## Manbalar
Ismoil al-Mustamliy

** (Abu Ibrohim) Ismoil ibn Muhammad ibn Abdulloh ibn… al-Omuliy al-Muzakkir al-Mustamliy** (hijriy 434-yil zulhijja oyining 16-sanasi, dushanba kuni (milodiy 1043-yil)da vafot etgan) — buxorolik mufassir bo‘lgan. Ibn Abu Isʼhoqning „*Taʼarruf li mazhabi-t-tasavvuf*“ („Tasavvuf yo‘lini tanishtirish“) asariga sharh yozgan. U yerda bidʼatlar haqida batafsil yozgan. Omul va Jayhun shayxlaridan hadis eshitgan. U ulamolardan, ulamolar ham undan hadis rivoyat qilganlar.

## Manbalar
Ismoil al-Marvaziy

** (Abu Tolib) Ismoil ibn al-Husayn ibn Muhammad ibn al-Husayn ibn Ahmad ibn Muhammad ibn Aziz ibn al-Husayn ibn Ali ibn Muhammad ibn Jaʼfar as-Sodiq al-Alaviy al-Husayniy** (Jumaduloxir oyida tugʻilgan) — fiqh, nahv, hadis, usul, nasablar, munajjimlik, sheʼr kabi sohalarda ijod qilgan. 592-hijriy yilda al-Hajjoj bilan Bag‘dodga kelgan va bu yerda adabiyot bilan mashg‘ul bo‘lgan. Uning 614-yilda Marvda hayot bo‘lgani haqida maʼlumotlar bor.

## Asarlari

* taxminan 60 jildli „*Haziratu-l-quds*“ („Jannat“);
* „*al-Muʼjazfi-n-nasab*“ („Muxtasar nasabnoma“);
* „*Xulosatu-l-itrai-n-nabaviya fiansobi-l-musaviya*“ („Musoga mansub shaxslarning nasablari haqida Payg‘ambar yaqinlarining xulosalari“);
* „*Zubdatu-t-tolibiya*“ („Tolibi ilmlarga qaymoq kitob“);
* „*Kitobu-l-musallas fi-n-nasab*“ („Nasabnomagaoid uchlik kitob“).

## Manbalar
Ismoil an-Nasafiy

** (Abu Turob) Ismoil ibn Tohir ibn Yusuf an-Nasafiy** (hijriy 448-yil (milodiy 1056-yil) vafot etgan) mutakallim bo‘lgan. Uning „*Kitobu-l-eʼtiqod*“ („Eʼtiqod kitobi“) nomli asar taʼlif etgan.

## Manbalar
Tallit, tales

**Tallit, tales** — Yahudiylarda ibodat vaqtida yelkaga tashlab olinadigan choyshab. Tallitlar odatda qora yoki ko‘k yo‘l-yo‘l, oq rangli jun yoki ipak matodan tikiladi. Tallitning eng kichik hajmi, mustaqil yurishni o‘rgangan bolani o‘rashga yetarli bo‘lishi shart qilib belgilab qoʻyilgan. Tallitlarning o‘rtacha hajmi esa 1 x 1,5 metrni tashkil etadi. Ortodokslarda tallit faqat erkaklar uchun xoslansa, konservator va reformistlarda esa, ham erkak, ham ayollarga ruxsat berilgan. Lekin, Talmudda tallit ayollaga buyurilmagan. Tallit bilan bog‘liq holatlarda turli yahudiy jamoalar orasida farqlar mavjud. Ashkenazlarda bar-mistva yoshiga yetmagan bolalar, kichik tallitni ustlariga yopishsa, uylanmaganlar esa, ustlariga tallit yopmasdan ibodat qiladilar. Aksariyat sefard hamda sharqdagi jamoalarda uylanmaganlar ham tallitni ustlariga tashlab oladilar. Baʼzilarida esa, nikoh vaqtida tallitni ustlariga yopib olish odati mavjud. Reformistlarda tallit ingichka sharf ko‘rinishida bo‘lib, ibodat vaqtida ravvin va xazzanlar, shuningdek, Tavrot o‘qish uchun taklif qilingan kishi ham buyinlariga tashlab oladir. Boshqalar uchun shart hisoblanmaydi. Umuman olganda, kishi Tallitni ustiga yopishligi Tavrot amrlarining muqaddasligiga burkanish hamda Yaratganning buyrug‘iga ramziy sifatda bo‘yin so‘nishni anglatadi. Hozirda Isroil davlatining bayrogida anʼanaviy tallitlarda foydalanilgan rang va chiziqlardan foydalanilgan.
## Manbalar

## Adabiyotlar
*
Taypinszin

**Taypinszin** — „yuksak xotirjamlik kitobi“ maʼnosini beruvchi, xan (mil.avv. 206 — milodiy 220 yillar) sulolasi hukmronligining so‘nggi davriga tegishli, borliq daochilikka asoslangan holda talqin qilingan traktat (risola). Ushbu risolaning ilk ko‘rinishi 170 qismdan iborat bo‘lgan, lekin keyinchalik daosizm diniy manbalari to‘plamida uning faqat 57 qismi saqlanib qolgan. Taypinszin muallifi nomaʼlum hisoblanadi. „Sariq arqon qo‘zg‘oloni“ yetaksichi Chjan Szyao (vafoti 184 y.) mazkur traktat asosida Taypindao nomli daosizmdagi oqimlardan birini taʼsis etdi. Taypinszinda „umumjahon“ tamoyili ilgari surilgan. Zotan, bu tushuncha muttasil urush va isyonlar girdobida qolgan xan sulolasi hukmronligi oxirida Xitoy jamiyati uchun dolzarb mavzuga aylangan edi. Maʼlumotlarga ko‘ra, o‘sha davrda imperiyaning barcha taniqli insonlari dahshatli xaos holatida qolgan bo‘lib, buning sababi sifatida borliq va ijtimoiy hayotdagi tabiiy muvozanat buzilganligi ko‘rsatilgan. Shu jihatdan, Taypindao oqimida tabiiy va ijtimoiy muvozanatni buzilishi odatda ko‘plab musibatlar — urush, epidemiya, yong‘in, suv toshqini va ocharchilikni yuzaga keltiradi, deb ishonilgan.
## Manbalar

## Adabiyotlar
*
Ismoil an-Nuhiy

** (Abu Muhammad) Ismoil ibn Muhammad ibn Ibrohim an-Nuhiy** (hijriy 423-yil (milodiy 1032-yil)da tugʻilib, 481-yil (milodiy 1088-yil)da vafot etgan) imom-xatib va qozi bo‘lgan. Samarqandda hadis yozgan, u yerda ko‘p vaqt omma uchun o‘tirgan. Samarqand minbaridan turib xutba o‘qigan. U ulamolardan, ulamolar ham undan hadis rivoyat qilganlar.

## Manbalar
Ismoil an-Naqoz

** (Abu Shurayh) Ismoil ibn Ahmad ibn al-Hasan an-Naqoz ash-Shoshiy** (hijriy 470-yil (milodiy 1078-yil)dan oldin vafot etgan) olim, zohid, fozil, ishonchli, rostgo‘y va mashhur shayx bo‘lgan. Xuroson yurtlarini kezgan va u yerlarda hadis eshitgan. U ulamolardan, ulamolar ham undan hadis rivoyat qilganlar.

## Manbalar
Iso an-Nasafiy

** (Abu Ahmad) Iso ibn al-Husayn ibn ar-Rabiʼ an-Nasafiy al-Kasbuniy** (taxminan 375-hijriy yil (milodiy 985-yil)da vafot etgan) fozil kishi bo‘lgan.

## Asarlari
* „*Kitobu-l-bo‘ston*“ („Gulshan kitobi“);
* „*Kitobu-d-durr*“ („Dur kitobi“).

## Manbalar
Iso al-Farzomiysaniy

(**Abu Muso) Iso Abdak ibn Hammod, yana aytishlaricha, ibn Abdo ibn Abdulloh al-Abdiy al-Farzomiysaniy** (hijriy 310-yil (milodiy 922-yil)dan keyin vafot etgan) U „al-Jallob“ nomi bilan tanilgan edi. U asli shoshlik bo‘lib, Farzomiysanda istiqomat qilgan. U ulamolardan, ulamolar ham undan hadis rivoyat qilganlar.

## Manbalar
Iso at-Tahmoniy

** (Abul Abbos) Iso ibn Muhammad at-Tahmoniy al-Marvaziy** (hijriy 293-yil safar oyi (milodiy 905-yil)da vafot etgan) — muhaddis. Marvda olimlarning peshvolaridan bo‘lgan. U ulamolardan, ulamolar ham undan hadis rivoyat qilganlar.

## Manbalar
Iso al-Gʻunjor

** (Abu Muhammad) Iso ibn Muso at-Taymiy** (hijriy 185-yil (milodiy 801-yil)da vafot etgan) G‘unjor laqabi bilan aytilgan, Buxoro ahlidan bo‘lgan. Iso al-G‘unjor fozil olim, taqvodor, haqiqatgo‘y bir kishi edi. Ilm olish maqsadida Iroq, Hijoz, Misrga safar qilib, ko‘plab taniqli olimlar bilan muloqotda bo‘lgan. U Molik ibn Anas, Sufyon as-Savriy, Sufyon ibn Ubayna al-Lays ibn Saad, Ibn Lahiyʼa va ulardan boshqa ko‘plab mashhur olimlardan hadislar eshitgan. G‘unjor deb atalishining sababi ikki yonog‘i har doim qizarib turgan. U ulamolardan, ulamolar ham undan hadis rivoyat qilganlar.

## Manbalar
Ismoil al-Bagʻdodiy

**Ismoil ibn Muhammad Amin ibn Salim al-Boboniy** (hijriy 1339-yil (milodiy 1920-yil) vafot etgan) — asli, tug‘ilgan va yashagan joyiga nisbatan al-Bag‘dodiy, yaʼni bag‘dodlik, muarrix, adib, kitoblari ko‘p bo‘lgan olim.

## Asarlari
* „*Izohu-l-maknun fi-z-zayl alakashfi-z-zunnun*“ (Ilm-fan sohalari va kitoblarning ismlari haqidagi „Kashfu-z-zunnun“ga qo‘shimcha"ga oid pinhon sirning izohi"), ushbu izoh ikki jilddan iborat);
* „*Hadiyatu-l-orifiyn*“ („Oriflarning tuhfalari“ — mualliflarning ismi shariflari va tasnif etgan asarlari haqida ikki jilddan iborat asar).

## Manbalar
Ismoil an-Nuriy

** (Abu Tohir, Shamsuddin) Ismoil ibn Sudakin ibn Abdulloh an-Nuriy al-Hanafiy** (hijriy 646-yil (milodiy 1248-yil)da vafot etgan) sufiy va mutakallim bo‘lgan.

## Asarlari
* „*Lavoqihu-l-asror va lavoihu-l-anvor*“ („Sirlar va nurlarilovasi“);
* „*Sharhu umdati-l-aqoidli Abdulloh an-Nasafiy*“ ("Abdulloh an-Nasafiyning „Aqidalar asosi“ga sharh");
* „*Kitobu-s-salot rivaya Bishr ibn al-Valid*“ („Bishr ibnal-Valid rivoyati asosida tuzilgan namoz kitobi“);
* „*Sharhu-t-tajalliyoti-l-ilohiya fi-t-tasavvuf li ibnal-Arabiy*“ (Ibn al-Arabiyning tasavvufdagi ilohiy tajalliyotlariga sharh").

## Manbalar
Iso al-Ardabiliy

**Iso (xon) al-Ardabiliy** (taxminan 1100-hijriy yil (milodiy 1689-yil)da vafot etgan) — Isfahondagi majlislarda qiroat qilgan fozil inson. Hindistonga borib, u yerda yigirma yilga yaqin istiqomat qilgan.

## Asari
* „Favoidu va taʼliqot“ („Foydalar va taʼliqalar“).

## Manbalar
Koren (qishloq)

**Koren (qishloq)** — Bolgariyaning janubidagi Haskovo viloyatining Haskovo  yerig qarashli qishloq. 

Bu qishloq bir vaqtlar Hasköylü Agalikga (Haskovo Agaluk) tegishli bo'lgan.

## Manbalar
Sagʻbon koʻchasi (Toshkent)

**Sagʻbon koʻchasi** — Olmazor tumani hududida. Toshkent shaharning eng qadimgi koʻchalaridan biri. Zarqaynar va Keles yoʻli koʻchalari oraligʻida. Uzunligi 4 km atrofida. Kichik halqa yoʻli bilan kesishgan. Forobiy, Qoraqamish, Olcha, Hurriyat, Saqichmon, Abu Bakr Shoshiy, Sariqsuv, Gʻalaba va Omonat koʻchalari bilan tutashgan. Tarkibida 13 ta tor va 30 ta berk koʻcha bor.

## Tarixi
Eski shaharni Toshkentning shimoliy-gʻarbiy qismi bilan bogʻlaydi. Oʻrta asrlarda paydo boʻlgan. Shaharning qadimgi 12 darvozalaridan biri Sagʻbon darvozasi shu koʻcha yoʻnalishida boʻlgan. 1893-yil koʻchaga Sagʻbon nomi berilgan. Pastqam va tor koʻchaning XIX asr holati sovet davrida ham oʻzgarishsiz qolgan. 1994-yildan keng qamrovli qayta qurish, obodonlashtirish ishlari olib borildi. Jumladan koʻcha eniga ikki baravar kengaytirilib, avtotransport vositalari harakati uchun katta qulayliklar yaratildi.

## Binolar
Yoʻnalishida Eskijoʻva bozori, „Guzarboshi“ va Gʻani Aʼzamov mahallalari, tuman ichki ishlar boshqarmasi, „Hofiz Koʻhakiy“ va „Islomobod“ jome masjidlari, „Sagʻbon“ guzari, „Sharq“, „Tehron“ va „Sulola“ restoranlari, „Qoʻshtut“ va „Guzarboshi“ toʻyxonasi, „Toʻychiota“ kafesi, „Aliakbar“ mehmonxonasi, 42- va 4-oilaviy poliklinika, „Sagʻbon“ qabristoni, „Yosh avlod“ bogʻi, „Hamidullaota“ supermarketi, 24-, 11-umumiy taʼlim maktablari, shaxsiy va koʻp qavatli turar joy binolari, dorixonalar, savdo shoxobchalari va turli servis xizmat koʻrsatish maskanlari joylashgan.

Yaqinida Abdulla Qodiriy nomidagi madaniyat va istirohat bogʻi, Chorsu bozori, Milliy liboslar galereyasi, Bolalar ijodiyoti uyi, tuman hokimiyati, „Sagʻbon tekstil“ qoʻshma korxonasi va boshqa bor.

## Yana qarang

* Toshkent koʻchalari roʻyxati

## Manbalar
Isʼhoq al-Jubuniy

** (Abu Ibrohim) Isʼhoq ibn Muhammad ibn Hamadon ibn Muhammad ibn Nuh al-Muhallabiy al-Xatib** (hijriy 395-yil zulqaʼda oyining avvali (milodiy 1005-yil)da juma kuni vafot etgan) hanafiy faqih bo‘lgan. U Jubuniy nomi bilan maʼlum. Iroqqa hoji bo‘lib kelgan va shu yerda hadis aytgan. Abu Hanifa mazhabiga qarshi chiqqan faqihlardan biri. U ulamolardan, undan esa boshqalar hadis rivoyat qilganlar.

## Manbalar
Isʼhoq al-Bushoniy

**Isʼhoq ibn Ibrohim ibn Jarir al-Bushoniy** (hijriy 280-yil (milodiy 893-yil)dan oldin vafot etgan) shayx va solih inson bo‘lgan. Saloma as-Sadrga murojaat qilgan. Eshitganini qo‘llab-quvvatlagan, o‘zi ham hadis aytgan va Ibnal-Muborakning kitoblarini rivoyat qilgan.

## Manbalar
Isʼhoq as-Saffor

** (Abu Nasr) Isʼhoq ibn Ahmad ibn Shiys ibn Nasr ibn al-Hakam al-Adib as-Saffor al-Buxoriy** (hijriy 405-yil (milodiy 1014-yil)da Toifda vafot etgan) Buxoro ahlidan bo‘lgan yirik faqih, arab tili bo‘yicha taniqli olim va shoir. Uning ilm haqidagi baytlari (sheʼrlari) Buxoroda hozirgacha o‘qiladi. Ilmning turli sohalariga oid hadislarni o‘rgangan. U Makkada uzoq muddat yashagan va ko‘p asarlarini shu shaharda yaratgan. Uning ilmi Makkada keng tarqalgan edi. U ulamolardan, ulamolar ham undan hadis rivoyat qilganlar.
## Asarlari
* „*al-Madxal ila Sibavayh*“ („Sibavayh nahviga kirish“);
* „*al-Madxalas-sag‘iyr fi-n-nahv*“ („Nahv ilmiga oid ixcham kirish“);
* „*ar-Raʼd alahamza fi hudusi-t-tasqiyf*“ („Talaffuzda hijolar sodir bo‘lishi haqida hamzaga raddiya“).

## Manbalar
Morro Bay kenguru kalamushi

**Morro Bay kenguru kalamushi** ***Dipodomys heermanni morroensis*** Kaliforniya shtatining San-Luis-Obispo okrugiga xosdir.

“Heermann” kenguru kalamushining bu kichik turi bugungi kunda Kaliforniya shtatining San-Luis-Obispo okrugidagi Morro koʻrfazidan janubdagi cheklangan 2&nbsp;km hududda yashaydi. Kenguru kalamushlari 22 turga ega boʻlib, AQShning janubi-sharqidan Panamagacha boʻlgan hududda uchraydi. Ular issiq va yarim choʻl hududlarida yashaydilar va gerbillar va piramida kalamushlari kichik kengurularga oʻxshaydi, orqa oyoqlari sakrash uchun yaxshi rivojlangan, old oyoqlari kalta va uzun dumi sakrash paytida muvozanat uchun ishlatiladi. Tungi hayvonlar boʻlib, ularning koʻzlari juda katta; ularning quloqlari oʻrtacha kattalikda. Orqa tarafdagi sochlar jigarrang va sariq rangda, qorin esa oq rangda. Morro Bay kenguru kalamushining uzunligi 11-13 sm, dumi esa 16-19 sm. Uning vazni 60 dan 80 g gacha.

## Tavsifi
Morro koʻrfazi kenguru kalamush kichik turi Bayvudning nozik qumlariga xos boʻlib, Kaliforniyaning markaziy qirgʻogʻidagi Morro koʻrfazi, Los-Osos va Montana-de-Oro shtati parkida joylashgan tuproq turi. Ularning teshiklari erga burchak ostida kiradi. Morro Bay kenja turi barcha kichik turlarning eng kichigidir. Erkakning uzunligi 300,4&nbsp;mm, urgʻochilarning uzunligi taxminan 295,1&nbsp;mm.

Ularning asosiy oziq-ovqatlari urugʻlardir.

Dipodomys heermanni morroensis yiliga 2 dan 3 gacha bola beradi. Har bir axlatda ular birdan ettigacha kuchukchaga ega, ammo har bir axlatda oʻrtacha ikki kuchukcha bor. Ular sochsiz, koʻzlari va quloqlari yopiq, tishsiz tugʻiladi.

## Yoʻqolib ketish xavfi ostida va bedarak yoʻqolganlar
Morro Bay kenguru kalamushi federal darajada xavf ostida.

## Manbalar
Florida Xalqaro universitetining tarixi

**Florida xalqaro universiteting tarixi** Miami dagi yuqori taʼlimning eng birichi jamoat instituti va Janubiy Florida dagi eng katta univerisitet,1965-yilda shaharning birinchi davlat universitetini rejalashtirish boʻyicha qonun loyihasini kiritish bilan boshlangan. Florida Xalqaro universiteti 1969-yilda Florida qonun chiqaruvchi organi tomonidan kosmik grant universiteti sifatida tashkil etilgan. Florida International Florida shtati universiteti tizimidagi eng yosh, lekin ikkinchi yirik universitetlardan biridir. Florida Internationalning 1972-yildagi ochilishi 5667 ta talabaning qatnashishi bilan AQSH kollejlari tarixidagi eng yirik roʻyxatga olish boʻldi.
## Dastlabki yillar
1943-yilda shtat senatori Ernest 'Cap' Grahman (Floridaning boʻlajak gubernatori va AQSH senatori Bob Grahamning otasi) shtat qonun chiqaruvchi organiga Miami-Dade okrugida davlat universitetini tashkil etish boʻyicha dastlabki taklifni taqdim etdi, uning loyihasi qabul qilinmagan boʻlsa-da, Graham hamkasblariga tumanning davlat universitetiga ehtiyoji borligi haqida maslahat berib, oʻz fikrini qaʼtiylik bilan bildirishda davom etdi
1964-yilda Senat 711-sonli qonun loyihasi Florida senatori Robert M.Haverfild tomonidan tanishtirilgan va u shtat Taʼlim Kengashi va Regentlar Kengashi ga (BOR) davlat universitetini rivojlantirishni rejalashtirishini buyurdi. Qonun loyihasi 1965-yil iyun oyida oʻsha paytdagi gubernator W.Haydon Burns tomonidan imzolandi.
FIU asoschisi Charles „Chuck“ Perry 1969-yil iyul oyida Regentlar kengashi tomonidan tayinlangan, oʻsha paytda institut Florida Xalqaro Universiteti deb nomlangan edi. 32 yoshlik yangi prezident Davlat universitetlari tizimi tarixidagi eng yosh universitet prezidenti va oʻsha mamlakatdagi eng yosh youniversitet prezidenti edi.
Perry uchta hammuassisi — Bulter Waugh, Donald McDowell va Nick Sileoni ishga oldi. Alvah Chapman, Jr., *[[Miami Herald]]*ning sobiq noshiri va Knight Ridder raisi, 1980-yillardagi saʼy-harakatlar yordam berishi uchun oʻzining fuqarolik pozitsiyasi va ommaviy axborot vositalaridan foydalangan. Chapman FIU Jamgʻarmasi Vasiylik kengashining raisi boʻldi.

## Manbalar
Qaqirchek masjidi

**Qaqirchek masjidi** — Oʻzbekistondagi madaniy meros obyekti. Meʼmoriy yodgorlik. Obyekt davri: 1896-yil. Andijon viloyatida joylashgan. Obyekt manzili: “Muqanna” MFY. Koʻchmas mulkka boʻlgan huquq: Davlat mulki. Andijon viloyati madaniy meros boshqarmasi operativ boshqaruv huquqi asosida. Oʻzbekiston Oʻzbekiston musulmonlari idorasi viloyat boʻlimi tekin foydalanish shartnomasi asosida.

## Manbalar
Jonathan Groff

**Jonathan Drew Groff** (; 1985-yil 26-martda tugʻilgan) — amerikalik aktyor va qoʻshiqchi. Oʻz faoliyatini Brodveyda boshlagan va *Spring Awakening* (2006 — 2008) spektaklida Melkior Gabor obrazi tufayli mashhurlikka erishgan va buning uchun u Toni mukofotida „Musiqiy spektakllardagi eng yaxshi bosh rol aktyori“ nominatsiyasida nomzod qilib koʻrsatilgan. Bu vaqtda 21 yoshda boʻlgan aktyor ushbu nominatsiya boʻyicha nomzod qilib koʻrsatilgan eng yosh aktyor boʻlgan edi. U *Gamiltonning* (2015) spektaklida qirol Jorj III roli uchun Brodveyga qaytib keldi va buning uchun Toni mukofotiga „Musiqada eng yaxshi ko‘rsatilgan aktyor“ nominatsiyasini qo‘lga kiritdi. *Gamiltonning* asl albomi uchun u boshqa qoʻshiqchilar bilan birga eng yaxshi musiqali teatr albomi uchun „Grammy“ mukofotini qoʻlga kiritgan.

Kino va televideniyada rollarini yoʻlga qoʻygan Groff oʻzining kinodagi debyutini Ang Leening "*Taking Woodstock"* filmida (2009) qildi va Foxning *[[Glee]]* (2009-2015) musiqiy-komediya serialida Jesse St. James rolida takrorlanuvchi mehmon yulduziga aylangan. U Disneyning *[[Muzyurak|Frozen]]* franshizasida , *[[Muzyurak]]* (2013) va *[[Muzyurak 2]]* (2019) da, Kristoff va Sven rollarini, shuningdek, barcha davrlarning eng yuqori daromad keltirgan ikkita filmi, qisqa metrajli film,*Frozen Fever* (2015) va *Olafning muzlatilgan sarguzashtlari* (2017) ni ijro etgan. Groff tarmoqning gey erkaklar hayotiga bagʻishlangan birinchi teleseriali, HBO komediya-drama seriali, *Looking* (2014-2015)da Patrik Myurrey rolini oʻynagan.

## Manbalar

## Havolalar
* 
* 
* Jonathan Groff *[[Billboard (jurnal)|Billboard]]*da
*
La Condamine

**La-Kondamin** – Monakoning oʻnta tumanidan biri. Maydoni – 267 324 metr². Aholisi – 3694 kishi (2008-yilga koʻra).

Monako-Villa va Monte-Karlo – Moneget tumanlari oʻrtasida joylashgan. Hudud Oʻrta Yer dengizi bilan yuviladi. La Kondamin oʻzining keng porti bilan mashhur va mamlakatning asosiy porti va biznes markazini ifodalaydi. Gerkules porti yoki Monako porti – Monako knyazligining eng katta qoʻltigʻi hisoblanadi.
Birinchi avgust

***Birinchi avgust*** — taʼlimdagi qingʻirliklar, korrupsiya haqida suratga olingan ilk film. Abduvohid Gʻaniyevning Oʻzbekistondagi oliy oʻquv yurtlariga kirishda korruptsion jarayonlar tanqid ostiga olingan, real voqealar asosidagi kriminal drama. Film Oʻzbekiston kinematografiya agentligi buyurtmasi bilan 2019-yilda „Olov Nur Media“ kinokompaniyasi tomonidan suratga olingan.

## Film haqida
„Birinchi avgust“ filmi 2009-2010-yillarda Taʼlimning yuqori bosqichi yaʼni oliy taʼlimda koʻp bora uchragan korruptsiya muammosi yoritilgan. Yaʼni 1-avgust kuni boʻladigan turli koʻz boʻyamachiliklar, talabalarning boshqasini oʻrniga test topshirishi kabi muammolar ochib berilgan. Film „Olov-Nur media“ kinostudiyasi tomonidan suratga olingan boʻlib unda bosh rollarni Yigitali Mamajonov, Feruza Yusupova, Tohir Saidov, Rayhon Ulasenova, Sobir Otajonov, Muyassar Berdiqulovalar ijro etgan, epizodlarda esa Samarqand viloyati teatr aktyorlaridan foydalanilgan. Ushbu kartinani ijtimoiy tarmoqda kuzatgan tomoshabinlar filmni asosan ijobiy qabul qildilar va koʻplab ijobiy fikrlarni qoldirdilar, chunki film ijodkorlari respublika uchun nihoyatda muhim muammoni koʻtardilar.
## Syujeti
Filmda pul evaziga abituriyentlar uchun universitetga kirish imtihonlarini topshiruvchi „bunker“ va „tanklar“ deb ataluvchi korruptsion sxema toʻliq ochib berilgan. Butun korruptsiya zanjiri koʻrsatilgan. Bosh qahramon ana shunday „bunkerlardan“ biri, hibsga olingan va tergovchiga oʻz voqeasini aytib beradigan oʻzbek hinterlandida yashovchi (Yigitali Mamajonov)dir. U yoshligidan bilimga ishtiyoqini koʻrsatgan bolaligini, universitetda oʻqiganini, u yerda nafaqat jinoiy biznesdagi sheriklari, balki sevgilisi (Feruza Yusupova) bilan ham uchrashganini eslaydi. unda talabaning oliy taʼlim muassasasi dargohiga qoʻygan birinchi qadamidayoq koʻzboʻyamachilik va adolatsizlik manzarasini koʻrishi, buning taʼsiri tufayli kelgusi hayotida „Qush uyasida koʻrganini qiladi“ singari ish tutganini aytib bergan.
## Ijodiy guruh
* Postanovkachi rejissyor: Abduyvohid Gʻaniyev
* Ssenariy muallifi: Olimjon Davlatov
* Postanovkachi operator: Izatilla Lutfullayev
* Kompozitor: Serj Marshel

## Rollarda
* Yigitali Mamajonov
* Feruza Yusupova
* Tohir Saidov
* Rayhon Ulasenova
* Sobir Otajonov
* Muyassar Berdiqulova

## Manbalar

## Havolalar
* Kino youtubeda
* Rasmiy veb sayt
Ilon ota masjidi

**Ilonli ota masjidi** — 1993-yil (eski nomi Boʻrijar masjidi, hozirgi nomi Ubay ibn Kaʼb)

Masjid 1992-yildan boshlab, 1993-yilda Hashar yoʻli bilan qurilgan. 2018-yilda esa masjid qayta taʼmirlandi. Ilgari bu masjid „Boʻrijar“ jome masjidi deb nomlangan. 2019-yil 15-martdan eʼtiboran mashhur sahoba Ubay ibn Kaʼb Roziyalloh Anhuning nomlari berilib „Ubay Ibn Kaʼb“ jome masjidi deb nomlana boshladi.

## Tarixi
Masjid binosi besh yuz yillik tarixga ega. „Ilonli ota“ qabristoni tarixi haqida aniq maʼlumotlar saqlanib qolmagan (Masjid yonida qabriston joylashgan). Faqatgina, xalq orasida u zot avliyo boʻlganliklari va qabriston tepaligini ilonlardan qutqarganlari haqida gaplar bor.

Aytilishicha, Boʻrijar mahallasida joylashgan ushbu masjid yonida qabriston boʻlgan. Juda katta ilonlar masjid qurilishidan oldin bu yerlarda juda koʻp yashaganligi sababli ushbu nom berilgan.
Boʻrijar nomi berilishi sababi esa bu hududda juda koʻplab jarlar, tepalilkar joylashganidan.
1963- yıllardan bu hududda qurilish ishlari boshlangach yoʻllar qurila boshlagan, aholi yashash manzilgohiga aylantirila boshlagan.

Masjidning hozirgi nomi Ubay ibn Kaʼb, asli Madinalik sahoba sharafiga atab qoʻyilgan. U kotib boʻlgan va hayotlik davrida 164 ta hadis rivoyat qilgan. Uni  deb ham atashgan.

## Umumiy sigʻimi
Ushbu masjid 3000 kishini sigʻdira oladi.

## Manzil
Chilonzor 20-kvartal kichik tuman, 35/6, Toshkent

## Havolalar
Burak Tozkoparan

**Burak Tozkoparan** (14-noyabr 1992-yilda tugʻilgan) — turk aktyori va musiqachisi.

## Hayoti va karyerasi
Burak Tozkoparan Rizedan laz millatiga mansub oilada tugʻilgan. 2011-yil 2-aprelda Bostanchi Show Markazida oʻtkazilgan 14- Oʻrta maktab musiqa tanlovida „Eng yaxshi barabanchi“ mukofotini qoʻlga kiritgan. Turk Qizil Yarim Oyi Kartal Anadolu Litseyida vakillik qilganidan soʻng Okan Universitetiga kinomatografiya va televideniye fanlari boʻyicha oʻqishga kirgan. Shu bilan birga, u turli guruhlarning aʼzosi hisoblanib musiqachi sifatida oʻz faoliyatini davom ettirgan. U bir muddat Olcayto Ahmet Tugʻsuz kompaniyasida tuzilgan Pervane guruhining barabanchisi boʻlib ish faoliyatini davom ettirgan.
Aktyorlik faoliyatidagi birinchi qadamni 2014-yil StarTV da namoyish etilgan „Parmparça“ serialida Ozan Gurpinar roli bilan boshlagan. Birichi filmi 2016-yil 12-fevralda chiqqan Gonench Uyanik rejissyorligidagi „Hisobdagi Aşk“ boʻlgan. U „Kırgʻın Çiçekler“ yoshlar seriali, „Tek Yürek“ sport seriali, „Gençliğim Eyvah“ komediya seriali va „Destan“ seriallaridagi rollari bilan mashhur.

## Manbalar

## Havolalar
* 
*
Amursk

**Amursk** () — Rossiyaning Xabarovsk oʻlkasidagi shahar, Amur daryosining chap qirgʻogʻidan  uzoqlikda joylashgan. Komsomolsk-na-Amurdan janubda. 2024-yil aholini roʻyxatga olishda jami aholisi 37501 kishini tashkil etgan.

## Tarixi
Iyun oyida shahar tipidagi aholi punkti sifatida tashkil etilgan&nbsp;19, 1958, Nanai aholi punkti *Padali* yaqinida pulpa zavodi qurilishi munosabati bilan. Unga shahar maqomi 1973-yilda berilgan. 

## Maʼmuriy va munitsipal maqomi
Maʼmuriy boʻlinishlar doirasida Amursk Amurskiy tumanining maʼmuriy markazi boʻlib xizmat qiladi, garchi u unga tegishli boʻlmasa ham. Maʼmuriy boʻlinma sifatida u alohida-alohida **Amursk oʻlkasi ahamiyatiga ega boʻlgan shaharcha** sifatida birlashtirilgan — maqomi tumanlar bilan teng boʻlgan maʼmuriy birlik. Munitsipal boʻlinma sifatida Amursk Amursk shahar okrugi sifatida **Amursk shahar okrugi** tarkibiga kiritilgan.

## Demografiyasi
Aholisi 1959-yildagi 3500 kishidan 1989-yilda 58395 kishiga yetdi. Sovet Ittifoqi parchalanganidan keyin aholining koʻpayish tendentsiyasi oʻzgardi.

## Iqtisodiyoti
Sellyuloza va qogʻoz fabrikasidan tashqari, shahar va uning yaqinida kimyoviy ishlab chiqarish va yogʻoch ishlab chiqarish, shuningdek, mashinasozlik sanoat turlari mavjud.

### Transporti
*Mylki* stantsiyasida Xabarovsk — Komsomolsk — Dzemgi liniyasiga ulanadigan shaharga yuk yetkazib beruvchi temir yoʻli mavjud. Bundan tashqari, Komsomolsk-na-Amurga yoʻl aloqasi mavjud.

## Manbalar

## Havolalar
* Amursk rasmiy sayti
Reed Johnson

**Rid Kameron Jonson** (1976-yil 8-dekabrda tugʻilgan) – amerikalik sobiq professional beysbolchi. Jonsonv Oliy beysbol ligasi (MLB)da Toronto Blue Jays, Chicago Cubs, Los Angeles Dodgers, Atlanta Braves, Mayami Marlins va Washington Nationals jamoalarida oʻyin olib borgan.

## Manbalar
Mark Prior

**Mark William Prior** (; 1980-yil 7-sentyabrda tugʻilgan) — amerikalik sobiq professional beysbolchi.

## Manbalar
Monaco-Ville

**Monaco City** — () Monako knyazligi markazining janubidagi okrug. Oʻrta Yer dengizigacha choʻzilgan burunda joylashgan va *Qoyatosh* () deb ataladi. „Monaco City“ nomi chalgʻituvchi boʻlib, aslida shahar emas, balki tarixiy va statistik tuman hisoblanadi. Tuman mamlakatning siyosiy va huquqiy institutlarining aksariyat qismini oʻz ichiga oladi. Bular: Knyaz saroyi, shahar mahalliy hokimiyati zali, hokimiyat, Milliy Konsil (Monako parlamenti), Monako shahar kengashi, sud zallari va qamoqxona (qoyatosh ustida qurilgan).
## Manbalar
Feruza Jumaniyozova

**Feruza Jumaniyozova** (Oʻzbekcha: Feruza Jumaniyozova, Feruza Djumaniyozova) — Oʻzbek va Tojik tillarida qoʻshiq kuylaydigan oʻzbek estrada xonandasi. 1984-yil 14-fevralda O‘zbekistonning Xorazm viloyatida tug‘ilgan. Uning eng yaxshi qo'shiqlari orasida "Vaexo", "Yalla Habibi", "Yurak Duk Duk" va "Kel Azizim" bor. U 2010-yil oktyabr oyida turmushga chiqdi. 1 nafar farzandi bor.

## Filmografiyasi

### Aktrisa

### Musiqa videolari



## Havolalar

* » Skachat muzyku besplatno novinki muzyki 2022
Aniva

**Aniva** () — qirgʻoq boʻyidagi shahar va Rossiyaning Saxalin viloyati Anivskiy tumanining maʼmuriy markazi, janubiy Saxalin orolining Aniva koʻrfazi sohilida, Lyutoga daryosi boʻyida,  Yujno-Saxalinskdan janubda. Aholisi: 9,115 (2010-yil ma`lumotiga ko`ra)      

## Tarixi
U 1886-yilda **Lyutoga** qishlog'i sifatida tashkil etilgan (). 1905-yilda Portsmut shartnomasiga koʻra Saxalinning qolgan janubiy qismi bilan Yaponiyaga berildi va yaponiyaliklar tomonidan ga oʻzgartirildi. Qishloq 1945-yilda Sovet Ittifoqi tomonidan qaytarib olingan; 1946-yilda unga shahar maqomi berildi va Aniva deb o'zgartirildi. 

Ko'rfaz nomining kelib chiqishi, ehtimol, Aynu tilidagi "en" va "tol" so'zlari bilan bog'liq. Birinchisi  "mavjud, joylashgan", ikkinchisi esa "tog 'tizmasi, qoya, cho'qqi" deb tarjima qilinadi; Shunday qilib, "Aniva" "tizmalari bor" yoki "tizmalar (tog'lar) orasida joylashgan" deb tarjima qilinishi mumkin.

## Ma'muriy va munitsipal maqomi
Ma'muriy bo'linishlar doirasida Aniva Anivskiy tumanining ma'muriy markazi bo'lib xizmat qiladi va unga bo'ysunadi.  Munitsipal bo'linma sifatida Aniva shahri va Anivskiy tumanidagi o'n besh qishloq aholi punkti **Anivskiy shahar okrugi** sifatida birlashtirilgan. 

## Iqtisodiyoti
Shahar iqtisodiyoti asosan baliq ovlashga, xususan losos baliqlariga tayanadi.

## Manbalar

### Eslatmalar

### Manbalar

* Сахалинская областная Дума. Закон №25-ЗО от 23 марта 2011 г. «Об административно-территориальном устройстве Сахалинской области», в ред. Закона №62-ЗО от 27 июня 2013 г. «О внесении изменения в статью 10 Закона Сахалинской области "Об административно-территориальном устройстве Сахалинской области"». Вступил в силу 9 апреля 2011 г.. Опубликован: "Губернские ведомости", №55 (3742), 29 марта 2011 г. (Sakhalin Oblast Duma. Law #25-ZO of March 23, 2011 On the Administrative-Territorial Structure of Sakhalin Oblast, as amended by the Law #62-ZO of June 27, 2013 On Amending Article 10 of the Law of Sakhalin Oblast "On the Administrative-Territorial Structure of Sakhalin Oblast". Effective as of April 9, 2011.).
* Сахалинская областная Дума. Закон №524 от 21 июля 2004 г. «О границах и статусе муниципальных образований в Сахалинской области», в ред. Закона №45-ЗО от 27 мая 2013 г. «О внесении изменения в Закон Сахалинской области "О границах и статусе муниципальных образований в Сахалинской области"». Вступил в силу 1 января 2005 г. Опубликован: "Губернские ведомости", №175–176 (2111—2112), 31 июля 2004 г. (Sakhalin Oblast Duma. Law #524 of July 21, 2004 On the Borders and Status of the Municipal Formations in Sakhalin Oblast, as amended by the Law #45-ZO of May 27, 2013 On Amending the Law of Sakhalin Oblast "On the Borders and Status of the Municipal Formations in Sakhalin Oblast". Effective as of January 1, 2005.).

## Qo`shimcha havolalar

* Aniva rasmiy sayti  
* Anivadagi tashkilotlar ma'lumotnomasi
Kanada Mushuklari Assotsiatsiyasi

**Kanada Mushuklari Assotsiatsiyasi** (fransuzcha: Association Féline Canadienne, CCA-AFC) Kanadadagi notijorat tashkilot boʻlib, uning vazifasi Kanadadagi barcha mushuklarning farovonligini oshirish, Kanadada naslli mushuklar reestrini yuritish va ularning sifatini yanada yaxshilashdan iborat. Kanadadagi mushuklarning barcha zotlari. CCA-AFC Kanadadagi yagona jahon miqyosida eʼtirof etilgan mushuklarning milliy reestri boʻlib, uning nasl-nasabi va roʻyxatga olMushuklarni sevuvchilar uyushmasi, Xalqaro mushuklar uyushmasi va Xalqaro feline feline kabi yirik global uyushmalar tomonidan qabul qilingan. Bugungi kunga qadar CCA-AFC 190 000 dan ortiq mushuklarni roʻyxatga oldi.

## Tarixi
1960-yilda Kanadaliklardan tashkil topgan kichkina guruh nasl ishlari mushuklar uchun Kanada reestrini shakllashtirish imkoniyatini kashf qilish uchun toʻplanishdi. Ushbu tadbirdan oldin barcha roʻyxatga olishlar Qoʻshma Shtatlar yoki Yevropada topshirilishi kerak edi va Kanadada oʻtkazilgan barcha mushuklar koʻrgazmalari Amerika uyushmalari qoidalariga muvofiq oʻtkazildi. Kelgusi yilga kelib, Kanada mushuklarining biznes bilan shugʻullanish istagida boʻlgan aʼzolaridan etarlicha yordam toʻplandi va roʻyxatga olishlar birinchi marta Kanada studbookiga kiritildi. Koʻp oʻtmay, CCA qoshida klublar tuzildi va shou qoidalari eʼlon qilinishi bilan chempionat shoulari kuzatildi.
Oʻsha paytdagi boshqa assotsiatsiyalardan farqli oʻlaroq, CCA-AFC faol aʼzolikni saqlab qoldi va nizom va shou qoidalariga oʻzgartirishlar aʼzolik tomonidan tasdiqlanishi kerak edi. Bugungi kunga qadar CCA-AFC ushbu aʼzolikka asoslangan tuzilmani saqlab kelmoqda, Assotsiatsiya maqsadlariga erishish uchun bahorda yillik umumiy yigʻilish oʻtkaziladi.
## Manbalar
Olmos toʻgʻoni

**Olmos toʻgʻoni** Texasning San-Antonio shahrida joylashgan qamoqxona toʻgʻonidir. U 1920-yillarda, 1921-yil Sentabrdagi halokatli San-Antonio toshqinidan keyin qurilgan.Toʻgʻon ustida ish 1925-yil 19-yanvarda boshlandi, 1926-yilda yakunlandi va 1929-yilda shahar markazidagi Buyuk Bendni chetlab oʻtish uchun ortiqcha suvni kesish uchun kanal qurildi. Birgalikda suv toshqini nazoratini taʼminlaydigan loyihalar yakunlandi.

1970-yillarda San-Antonio shahri va San-Antonio daryosi maʼmuriyati tomonidan yaxshilanishlar amalga oshirildi. 1979-yil mart oyida toʻgʻonni mustahkamlash va langar qilish, shuningdek, favqulodda suv oqimini taʼminlash uchun darvoza ishlarini oʻzgartirish boʻyicha takomillashtirish amalga oshirildi. 

Toʻgʻon ichida oltita darvoza bor, ulardan ikkitasi har doim 2 balandlikda ochiq. Ular haftada bir marta almashtiriladi. Har bir darvoza toʻgʻon darvozasi ichida joylashgan aktuator orqali boshqariladi.

*San Antonio Express-News* tarixi sharhlovchisi Paula Allen toʻgʻonni „San-Antonio suv toshqini nazorati tizimining tojidagi marvarid“ deb taʼkidladi. 

Bu „San-Antonio shahri markazining shimolidagi asosiy tuzilmaga“ aylandi.

Olmos toʻgʻoni atrofidagi qazishmalar, 1920-yillarda toʻgʻon qurilishidan oldin ham, keyingi qazishmalarda ham, masalan, 1979-yilda, juda koʻp tubjoy amerikalik artefaktlarni topdi.

## Manbalar
Eoophyla hamalis

***Eoophyla hamalis*** — Crambidae oilasiga mansub kuya. U 1875-yilda Piter Kornelius Tobias Snellen tomonidan tasvirlangan. U Hindistonning Dxarmsala shahrida topilgan.

## Manbalar
Aladağ

**Aladağ** — Adana viloyatiga qarashli tuman.

Sharqda Kozan tumani, janubda İmamoğlu va Karaisali tumanlari, gʻarbda Pozanti tumani, shimolda Niğde va Kayseri viloyatlari joylashgan. Maydoni 1347 km². Aholisi 2020-yilgi aholini roʻyxatga olish maʼlumotlariga koʻra 15,998 kishi.Tuman markazi — Aladağ shahri. Dastlab *Karsantı* nomi bilan tanilgan Karaisalı 1987-yilda tumanga aylantirilgan. Okrugning shimoliy qismida Toros togʻlarining Antitavr (Aladağ)lar deb nomlangan qismi joylashgan. Tuman oʻz nomini shu togʻlardan olgan. Geografik jihatdan togʻli hududda joylashganligi sababli qishloq xoʻjaligida hosildorlik past. 6360-sonli qonun bilan markaz tuman munitsipalitetiga aylantirilgan. U 31 ta mahallani oʻz ichiga oladi.

Turizm nuqtayi nazaridan eng mashhur joylar: Akören cherkovi, Meydan qal’asi, Küp sharsharasi, Ağacakise yodgorlik daraxti, Simit, Eğner va Kapuzbaşı sharsharalari, Mazilik Ören qal’asi, Posyağbasan qal’asi, Sandıklı va Acı su kabilardir.
## Etimalogiyasi
Aladağning avvalgi nomi *Karaköy* boʻlib, u 1973-yilda *Karsantı* oʻlaroq oʻzgartirilgan. 1987-yilda Karsantı tuman markaziga aylangach, hozirgi nomini olgan. Tuman nomi Tavr togʻlarining Aladağlar deb nomlangan qismidan kelib chiqqan. Bu nom Qadim Onadoʻlida soʻzlashilgan Luvi tilidan kelib chiqqani taxmin qilinadi. Usmonli davlati manbalarida *Karsandı* shaklida qayd qilingan. Shuningdek, Karaköy nomi bilan ham tilga olinadi.

## Tarixi
Qadimiy aholi yashash manzilgohi sifatida bilingan Aladağ Xet, Rim va Vizantiya hukmronligidan soʻng Saljuqiylar sulolasi davrida koʻchmanchi aholi kelib oʻrnasha boshlagan. 1360-yillarda shahar Ramazonoʻgʻullari bekligiga keyinchalik esa Yavuz Sulton Salim davrida Usmonli imperiyasiga qoʻshib olingan. 1973-yilda bu hududda alohida maʼmuriy markaz tashkil etilgan. 1987-yildan Aladağ shu nomdagi tuman markaziga aylangan.

## Mahallalar

**Eslatma:** Qishloq aholisi 2013-yildan beri jadvalga kiritilmagan, chunki yangi qabul qilingan metropoliten qonuniga koʻra, qishloqlar mahalla maqomidadir.

Aladağning 31 mahallasidan 4 tasi markazda joylashgan. 4080 nafar aholi (25,7%) markaziy mahallalarda istiqomat qilib keladi. Aladağning markazdan eng chetda joylashgan mahallasi 106.km uzoqlikda joylashgan **Kışlak**dir. Aholisi eng koʻp boʻlgan **Büyüksofulu** mahallasida 1664 kishi yashaydi. 2017-yil hisobotiga koʻra, Aladağ aholisi 2,68%ga kamaygan.

## Manbalar
Fontvieille

**Fontvieille** (fransuzcha talaffuzi: *Fonv'yey*; liguriancha: *Funtanaveya*) — Monako knyazligining eng janubiy qismi. U 1970—1990 yillar oralig'ida italiyalik arxitektor Manfredi Nioletti tomonidan ishlab chiqilgan.

## Manbalar
Tafsiri Hilol

**Tafsiri Hilol** — Shayx Muhammad Sodiq Muhammad Yusuf qalamiga mansub olti jildlik Qurʼoni Karim kitobining tafsiridir. Movarounnahrda yozilgan eng yangi tafsirdir. Oʻzbekiston Respublikasi Vazirlar Mahkamasi huzuridagi Din ishlari bo‘yicha qoʻmitasi ning 61 -sonli tavsiyasi ila chop etilgan.. Olim asarni 1991—1993-yillar oraligʻida Makka shahrida yozgan. Hozirgi kunda bu asar nafaqat oʻzbek xalqi balki qardosh boʻlgan qozoq, qirgʻiz, turkman xalqlari va Yevropa, Osiyo mamlakatlari musulmon aholisi uchun Qurʼoni Karimning eng ishonchli tarjima va tafsiri boʻlib xizmat qilib kelmoqda, shu sababdan ham bu kitobni ingliz, rus va boshqa tillarga tarjima qilish jaroyonlari yoʻlga qoʻyilgan.
## Manbalar
Dandi (Navsari)

**Dandi** — Hindiston, Gujarat, Navsari tumani, Jalalpur talukadagi qishloq. Arab dengizi sohilida Navsari shahri yaqinida joylashgan .

Qishloq 1930-yilda, Mahatma Gandi uni Tuz yurishi uchun maqsad qilib tanlaganida, butun dunyo boʻylab mashhur boʻldi. U Sabarmati (Ahmedobod) dan Dandi (Navsari) ga oʻzining baʼzi izdoshlari bilan Britaniya Raj tomonidan tuzga soliq joriy etilishiga qarshi norozilik bildirish uchun yurish qildi. Minglab odamlar ishtirok etib, 24 kun davomida Ahmadoboddan Dandigacha piyoda sayohat qilishdi.

Hindiston hukumati Sabarmati -Dandi uchastkasini sayyohlik markazi sifatida rivojlantirish rejalarini boshladi .2019- yilda qishloqda Hindiston Mustaqillik Harakatining Tuz yurishi xotirasiga bagʻishlangan Milliy Tuz Satyagraxa yodgorligi ochildi.

## Yana qarang:

* Hindiston mustaqillik harakati
* Tuz marti
* Mahatma Gandi

## Manbalar
Avloniy (film)

***Avloniy*** — ilk marotaba oʻzbek jadid arboblari toʻgʻrisida suratga olingan tarixiy dramasi. Muzaffar Erkinovning 1919-yilda oʻzbek va sovet diplomati, dramaturgi, jadidchilik harakati yetakchilaridan biri Abdulla Avloniyning Afgʻonistondagi missiyalari togʻrisida hikoya qiladfi. Film 2020-yilda Oʻzbekiston Kinematografiya agentligi buyurtmasiga koʻra „Ramz Film“ kompaniyasi tomonidan suratga olingan.
## Film haqida
Film yaratilishiga asos boʻlgan motiv bu Tohir Malikning „Qaldirgʻoch“ asari boʻlgan. U sujet davomida Avloniyning 1919-yilda Afgʻonistonga diplomatik safari haqidadir. Loyihaning suratga olish jarayonlari avgustda tugatildi. Pavilionlar esa Xorazm, Qoraqalpogʻiston Qoʻqon shaharlarida boʻldi. Xususan, 20 dan ziyod dekoratsiya: jumladan, 3 ta vokzal, 2 ta 14 metrli poyezd, bitta paroxod qurildi, 500dan ziyod kostyum tayyorlangan. Film premyerasi 2019-yil 12-dekabrda boʻlib oʻtdi
## Syujeti
1919-yil Afgʻonistonning islohotchi amiri Omonullaxon (Hamza Hasanov) Buyuk Britaniya bilan munosabatlarni muvozanatlash uchun endigina qurilayotgan SSSRga murojaat qiladi. Moskva darhol Nikolay Bravin (Abror Yoʻldoshev) boshchiligidagi diplomatik missiyani tayyorlaydi, shuningdek, boshqa elchi — mahalliy tilni biladigan, lekin bolsheviklarga sodiq ziyoli sifatida yuborishga qaror qiladi. Tanlov muzokaralarda Turkiston Muxtor Respublikasi vakili boʻlishi kerak boʻlgan jadidchi Abdulla Miravlonov yoki Avloniy (Alisher Yoʻldoshev) zimmasiga tushadi. Ayni paytda Afgʻoniston amiri bilan uchrashish uchun inglizlar bilan shartnoma tuzgan Samarqandning eski hokimiyat vakillari ham yuboriladi. Qonli poyga boshlanadi, uning davomida Avlaniy sharoit bosimi ostida oʻzgara boshlaydi.
Kommunistik partiya gʻoyalariga ishongan va mintaqa kelajagini shu asosda qurishga umid qilgan maʼrifatparvar uzoq taradduddan soʻng oʻz tamoyillaridan voz kechib, siyosatga yuzlandi. Biroq, bolsheviklar bilan hamkorlik tajribasi, xususan, Afgʻonistonga safari uni hafsalasi pir qildi. Avloniy siyosat bilan shugʻullanmay, qolgan umrini ijodga bagʻishladi.
## Ijodiy guruh
* Postanovkachi rejissyor: Muzaffar Erkinov
* Ssenariy muallifi: Tohir Malik  Muqaddas Usmonova
* Postanovkachi operator: Ravshan Mirzakamolov
* Kompozitor: Serj Marshel
* Rassom: Qahramon Matkarimov
* Liboslar ustasi: Nigora Poʻlatova
* Grimchi-rassom: Mahbubat Isanova
* Dikorator-rassom: Sodiq Masharipov
* Montaj ustasi: Dilshod Ibragimov
* Bastakor: Abulqosim Muinzoda
## Manbalar

## Havolalar
* Rasmiy sayti
Muhammad Ali masjidi

**Muhammad Ali Poshoning Katta masjidi**yoki **Alabaster masjidi** — (Arabic: مسجد محمد علي; Turkish: Mehmet Ali Paşa Camii)- Misrning Qohira qal'asida joylashgan masjid boʻlib, Muhammad Ali Posho tomonidan 1830—1848-yillarda foydalanishga topshirilgan. Qal’aning choʻqqisida joylashgan, 19-asrning birinchi yarmida qurilgan bu Usmonli masjidi, jonlantirilgan silueti va qoʻshaloq minoralari bilan Qohiraning eng koʻzga koʻringan masjididir. Masjid Muhammad Alining 1816-yilda vafot etgan to‘ng‘ich o‘g‘li Tusun posho xotirasiga qurilgan.
Ushbu masjid qal’a bilan birga Qohiraning diqqatga sazovor joylari va sayyohlik joylaridan biri boʻlib, shaharga istalgan tomondan yaqinlashganda koʻrinadigan birinchi xususiyatlardan biridir.

## Tarixi

Masjid 1830—1848-yillar oraligʻida Qohira qal’asidagi eski Mamluklar binolari oʻrnida qurilgan boʻlsa-da, 1857-yilda Said Posho hukmronligigacha qurib bitkazilmagan. Meʼmori Istanbullik Yusuf Boshnak, namunasi esa Sulton Ahmad masjidi edi oʻsha shaharda. Masjid qurilgan zamin qal’aning oldingi binolari qoldiqlari bilan qurilgan. Masjid qurilishi nihoyasiga yetgunga qadar yuqori devorlarining alabaster panellari olib qo‘yilib, Abbos I saroylari uchun foydalanilgan. Yalang‘och devorlar marmarga o‘xshab bo‘yalgan yog‘och bilan qoplangan. 1899-yilda masjidda yorilish belgilari paydo boʻladi va baʼzi notoʻgʻri taʼmirlash ishlari olib borildi. Masjidning ahvoli shu qadar xavfli boʻlib qoldiki, 1931-yilda qirol Fuad tomonidan toʻliq restavratsiya qilishdi, sxemasi 1939-yilda qirol Faruk davrida yakunlandi. Muhammad Ali Posho masjid hovlisida, Karrara marmaridan o‘yilgan qabrga dafn etilgan. Uning jasadi 1857 yilda Xosh al-Bashadan bu erga koʻchirilgan.
## Arxitektura
Muhammad Ali masjidni butunlay oʻzining sobiq uslubida qurishni tanladi yani Usmonila uslubida.
Masjid toʻrtta kichik va toʻrtta yarim doira gumbaz bilan oʻralgan markaziy gumbaz bilan qurilgan. Oʻlchami 41x41 metr. Markaziy gumbazning diametri 21 metr, binoning balandligi 52 metr.
Masjidning gʻarbiy tomonida ikki balkonli va konussimon qalpoqli turkiy tipdagi ikkita nafis silindrsimon minoralar joylashgan boʻlib, balandligi 82 metrga etadi. Asosiy material Gizaning Buyuk Piramidalaridan olingan ohaktoshdir, lekin pastki qavat va old hovli 11,3 metrgacha alebastr bilan qoplangan. Tashqi jabhalar qattiq va burchakli boʻlib, qoʻrgʻoshin bilan qoplangan gumbazlar darajasiga qadar taxminan toʻrt qavatga koʻtariladi.
Janubi-sharqiy devordagi mehrob uch qavatli boʻlib, yarim doira gumbaz bilan qoplangan. Ikkinchi qavatda ustunlar ustida koʻtarilgan va gumbazlar bilan qoplangan ikkita arkada bor. Oldingi hovlining har ikki tomonida uchtadan kirish joyi boʻlsa-da, odatiy kirish shimoli-sharqiy darvoza orqali amalga oshiriladi. Old hovlining oʻlchami 50x50 metr. U ustunlar ustida koʻtarilgan va gumbazlar bilan qoplangan kamar shaklidagi rivaklar bilan oʻralgan.
Shimoli-g‘arbiy rivakning o‘rtasida monumental minorali soat bor, u Muhammad Aliga 1836-1840-yillarda Fransiya qiroli Lui Filipp tomonidan sovg‘a qilingan. Soat Parijdagi Konkord maydonida turgan Luksor obeliski bilan oʻzaro ishora qildi.

## Yana qarang

## Manbalar
Ilyos Moʻminov

**Ilyos Turamirzayevich Moʻminov** (; 2001-yil 7-noyabrda tugʻilgan) – rossiyalik futbolchi, „SKA-Xabarovsk“ klubida oʻynaydi.

## Klub karerasi
U Rossiya Milliy Futbol Ligasida Moskvaning Spartak-2 jamoasi tarkibida Kaliningradning „Baltika“ klubiga qarshi oʻyinda debyut qilgan.

## Manbalar

## Havolalar

* 
* Ilyos Moʻminov Rossiya milliy futbol ligasi saytida
* Ilyos Moʻminov  Transfermarkt sdaytida
Saharlik

**Saharlik** yoki **sahar** () ramazon oyida tong otmasdan, roʻza tutish vaqti boshlangunga qadar yeyiladigan ovqat va shunga belgilangan vaqtdir. Ovqat bomdod namozidan oldin yeyiladi. Ramazon oyida tongdan quyosh botgunga qadar musulmonlarning roʻza tutishdan oldin yegan oxirgi taomi boʻlgan suhur islom urf-odatlarida neʼmatlardan biri sifatida qaraladi. „*[[Sahihi Buxoriy|Sahih al-Buxoriy]]“*da Anas ibn Molikdan "Muhammad: „Suhurda baraka bor ekan, iching“, dedilar" deb tiboyat qilinadi.

## Musaharati
Musaharati Ramazon oyida suhur va bomdod namozi uchun ommaviy uygʻotuvchi. Tarix kitoblarida yozilishicha, Bilol ibn Raboh islom tarixidagi birinchi musahorati boʻlgan, tun boʻyi odamlarni uygʻotish uchun koʻcha va yoʻllarni kezib yurgan.

Indoneziyada ramazonda  odamlarni uygʻotish uchun kentongan ishlatiladi.

## Manbalar

## Adabiyotlar
* 
* 

## Havolalar
Matthew Lewis

**Matthew David Lewis** (talaffuzi: Metyu Devid Lyuis; 1989-yil 27-iyunda tugʻilgan) britaniyalik aktyordir. U *[[Harry Potter (filmlar seriyasi)|Harry Potter]]* film seriyasidagi *Nevil Longbottom* roli bilan mashhur.
Leedsda tugʻilgan Lewis oʻzining aktyorlik sanʼatidagi debyutini *[[Harry Potter va hikmatlar toshi (film)|Harry Potter va hikmatlar toshi]]* (2001) filmida rol oʻynashdan oldin *ITV (Televizion kanali) va *BBC One* kanallarida "*Some Kind of Life* seriali " (1995)da mehmon boʻlgan. Lewis [[Harry Potter (filmlar seriyasi)|oʻn yil]] rol oʻynadi va yakuniy film „[[Harry Potter va ajal tuhfalari: 2-qism|Harry Potter va ajal tuhfalari: 2-qism]]“ (2011) bilan yakunlandi, bu film uchun u tanqidiy maqtov olgan. Seriyadan so‘ng Lyuis *Sindikat* filmida suratga tushdi va oʻzining birinchi teatr rolini 2012-yil * Our Boys (1993-yil spektakli)* filmida *Duchess Theatre '' (oʻzbekcha:Gersoglik teatri)da ijro etdi.

## Manbalar
Jardin Exotique

**Jardin Exotique** — Monako knyazligining eng gʻarbidagi okrug va La Condamine kvartaliga kiritilgan.
## Tarixi
Jardin Exotique 2013-yilda La Colle va Les Révoires aholi punktlari birlashmasidan tashkil topgan. Yerosti va piyodalar yoʻlakchalari 2023-yilda tugatilishi rejalashtirilgan va bu Boulevard du Jardin Exotiquening yuqori qismini Fontvieillega tutashtiradi.

## Manbalar
Veld

***Veld*** () — Rey Bredberining turli hikoyalari asosida rejissyor Nasim Toʻlyaxoʻjayev tomonidan 1987-yilda suratga olingan sovet distopik ilmiy fantastika filmi.

Film 1950-yildagi „Veld“ qisqa hikoyasiga asoslangan boʻlib, boshqa hikoyalardan ham voqealar rivojini oʻz ichiga oladi: „Ajdaho“, „Marionettes, Inc.“, „Piyoda“ va „Mars yilnomalari“.

## Syujeti
Katta maʼyus qasrda Stone oilasi — Michael, uning rafiqasi Linda va bolalari Peter va Wendy yashaydi. Ular bir-biri bilan muloqot qilmaydi, chunki bolalar butun vaqtlarini turli stsenariylarning vizualizatsiyasi bilan virtual haqiqat xonasida oʻtkazadilar. Ular, ayniqsa, Afrika sherlarining ov sahnasi tomosha qilish bilan band boʻladi. Maykl xonani qulflashga harakat qiladi, lekin bu faqat bolalarning adovatini oshiradi.

Sohildagi kulbada keksa baliqchi Ernando va uning koʻr xotini Kora yashaydi. Ularning butun hayoti oʻlgan oʻgʻli Tomning xotiralari bilan oʻtadi. Va bir kuni ularning oldiga Tomga oʻxshagan bir bola keladi. Biroq, suhbat uzoq davom etmaydi — oʻlgan qarindoshlari niqobi ostida odamlar bilan birga yashaydigan jonzotlarni yoʻq qiladigan kulbaga maxsus karantin guruhi keladi.

Biroq, nafaqat musofirlar karantin guruhlari qurboni boʻlishadi va bir kechada Michael ular bilan uchrashganda, uni eski jarlikka olib ketishadi va u yerda oʻlimga qoldiradilar. Zoʻrgʻa tirik, Stone oʻzini cherkov xarobalarida topadi va u yerda Ernando bilan uchrashadi. Maykl oilani olib, bu dahshatli hayotdan uzoqlashishga harakat qilmoqda, lekin bolalar buni umuman yoqtirmaydi. Ular ota-onalarini bolalar bogʻchasiga jalb qilishadi, u yerda ular sherlarning qurboni boʻlishadi.

Ernando cherkovdan ulkan yogʻoch xochni olib, qumtepalarni haydashga harakat qiladi. Uning ishini jinni „Gandhi“ kuzatadi.

## Aktyorlar

* Yuriy Belyaev — Michael
* Nelly Pshena — Linda
* Jorj Gegechkori — Hernando
* Tamara Shirtladze — Cora
* Henrikas Kurauskas — polkovnik Stone
* Valentinas Masalskis — David McClean
* Vladas Bagdonas-Barton
* Daryus Palekas — Peter
* Sigut Larionovayte — Wendy
* Daryus Tsitsinas — Tom
* Gitis Padegimas — Gandhi
* Kristina Andreiauskayte — hamshira

## Manbalar

## Havolalar
*
Enlil

**Enlil** (shumer. “Shamol egasi”; akkad. Ellil) - shumer-akkad mifologiyasida uch asosiy Xudolardan biri. Anu (osmon) va Ki (yer) ilohlarining farzandi. Havo, hosildorlik Xudosi. Nippur shahrining homiy Xudosi.
## Manbalar

## Adabiyotlar
*
Enki

**Enki** (shumer. “Jahon hokimi”) - shumer-akkad mifologiyasida uch buyuk Xudolardan biri. Donishmandlik, yer osti (chuchuk) suvlar hamda yer osti Xudosi sanalgan. Qadimiy madaniy markazlardan bo‘lgan Eredu shahrining homiy Xudosi. Manbalarda Eyya, Ea, Xay a (akkad.) shaklida ham uchraydi.
## Manbalar

## Adabiyotlar
*